หัวเราะจนหยูดไม่ได้ หน้าแดงเหมือนหายใจไม่ทัน ควรทำอย่างไร คนข้างบ้านบอกว่า ให้ตบหลังจะช่วยได้ จริงหรือไม่อย่างไรคะ คุณช่วยแนะนำหน่อยค่ะ
สวัสดีค่ะ อาการไม่สามารถหยุดหัวเราะ หน้าแดง หายใจไม่ทันนั้น ถ้าไม่ได้สัมพันธ์กับอารมณ์ คือตอนนั้นไม่ได้รู้สึกอยากจะหัวเราะแล้ว อาจจะมีความผิดปกติของกล้ามเนื้อหรือกระบังลมที่ใช้ในการขยับหน้าอก หรือโรคที่ส่งผลต่อระบบประสาทส่วนกลาง เช่น เนื้องอกที่กระทบสมอง ลมชัก สมองอักเสบทำให้ขยับเองอย่างควบคุมไม่ได้ เป็นต้นแะนะนำการพบแพทย์เพื่อประเมินร่างกายอย่างละเอียดต่อไป หรือหากเป็นสัมพันธ์กับอารมณ์ คืออยากขำไม่หยุด แม้ไม่มีเรื่องตลกใดๆแล้ว ก็อาจจะต้องพบจิตแพทย์เพื่อประเมินสภาพจิต เบื้องต้นยังไม่ต้องตบหลังเอง ให้ตั้งสติ ควบคุมอารมณ์ อยู่ในสภาวะแวดล้อมที่สงบ ดูว่าหยุดหัวเราะเองได้หรือไม่